Године 1987., поново је започетка масовна јеврејска емиграција. Велики број њих кренуло је ка САД, а онима који су емигрирали из Совјетског Савеза улаз у земљу је био забрањен. 1990. године, 50.716 грађана бившег Совјетског Савеза добили су статус политичких избеглица у Сједињеним Америчким Државама, 33.881 лица 1991. године, 61.298, 1992. године, 48.627, 1993. године, 43.470 људи 1994. године и 35.716 лица 1995. године. Како су године текле, та бројка је опадала, па је 2003. године улаз у земљу из Русије затражило 1394. лица. По први пут у историји, Руси су постали значајан део илегалне имиграције у Сједињеним Америчким Државама. Распадом Совјетског Савеза 1991. године и ксније преласком на слободну тржишну економију, дошло је до хиперинфлација и низа политичких и економских криза деведесетих година 20. века, које су кулминирале у финансијском удесу 1998. године. До средине 1993. године између 39 и 49% Руса је живело сиромашно, што је довело до новог таласа политичке и економске емиграције из Русије, а опет велики број њих имигрирао је у Сједињене Америчке Државе. У периоду од 1991-2001 кренуо је велики имиграциони талас научника и инжењера из Русије. Према "Националној фондацији за науку", у Сједињеним Америчким Државама је 2003. године било 20.000 научника, а руски софтверски инжењери су били одговорни за 30% Микрософтових производа, 2002. године.